PTT เลื่อนประชุมสามัญผถห.ปี 63 ลดเลี่ยงโควิด-19 ย้ำปันผล 1.10 บ.ตามแผน!
PTT เลื่อนประชุมสามัญผถห.ปี 63 ลดเลี่ยงโควิด-19 ย้ำปันผล 1.10 บ.ตามแผน!
PTT เลื่อนประชุมสามัญผถห.ปี 63 ลดเลี่ยงโควิด-19 ย้ำปันผล 1.10 บ.ตามแผน!
30 มี.ค. 2563

นายชาญศิลป์ ตรีนุชกร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า การประชุมคณะกรรมการปตท.นัดพิเศษ ครั้งที่ 1/2563 เมื่อวันที่ 26 มี.ค. อนุมัติเลื่อนการประชุมสามัญผู้ถือหุ้นประจำปี 2563 ที่จะมีขึ้นในวันศุกร์ที่ 10 เมษายน 2563 ณ ห้องบางกอกคอนเวนชั่น เซ็นเตอร์ ชั้น 5 ศูนย์การค้าเซ็นทรัลพลาซ่าลาดพร้าว
อย่างไรก็ตามยังคงมีมติอนุมัติจ่ายเงินปันผลระหว่างกาลแทนการจ่ายเงินปันผลประจำปี จากกำไรของบริษัท ณ วันที่ 31 ธันวาคม 2562 ในอัตราหุ้นละ 1.10 บาท เมื่อรวมกับการจ่ายเงินปันผลระหว่างกาลงวดครึ่งปีแรกของปี 2562 ที่คณะกรรมการฯ มีมติอนุมัติ เมื่อวันที่ 27 กันยายน 2562 ในอัตราหุ้นละ 0.90 บาท เป็นจำนวนเงินปันผล รวมอัตราหุ้นละ 2.00 บาท เป็นการจ่ายจากกำไรของบริษัททั้งปี 2562 และคณะกรรมการฯ จะไม่เสนอจ่ายเงินปันผลประจำปี 2562
สำหรับการเลื่อนการประชุมสามัญผู้ถือหุ้นประจำปี 2563 เพื่อเป็นการควบคุมการระบาดของไวรัสโควิด-19 หลังจากที่มีประกาศสถานการณ์ฉุกเฉินในทุกเขตท้องที่ทั่วราชอาณาจักร ณ วันที่ 25 มีนาคม 2563 และข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 1) ประกอบกับประกาศกรุงเทพมหานคร เรื่องสั่งปิดสถานที่เป็นการชั่วคราว (ฉบับที่ 4) ณ วันที่ 27  มีนาคม 2563 รวมถึงขอความร่วมมือให้พิจารณาถึงความจำเป็นในการจัดกิจกรรมที่มีลักษณะของการรวมกลุ่มคนเป็นจำนวนมาก ซึ่งมีความเสี่ยงที่จะทำให้การแพร่ระบาดเกิดขึ้นและกระจายสู่บุคคลทั่วไปโดยง่าย